作者:高登
標題:多麗
內容:人間世，偶然攘臂來遊。何須恁、乾坤角抵，又成冷笑俳優。且寬心、待他天命，謾鼓舌、誇吾人謀。李廣不侯，劉蕡未第，千年公論合誰羞。往矣瓦飄無意，甑墮懶回頭。真堪笑，直鉤論議，圓枘機籌。幸斯道、元無得喪，壯心豈有沈浮。好溫存、困中節概，莫冷落、窮里風流。酒滴珍珠，飯鈔雲子，醉飽臥信緣休。歸去也，幅巾談笑，卒歲且優遊。迴圈事，亡羊須在，失馬何憂。